ปกติทานยาคุมกำเนิดแบบ28วันมาตลอด แล้วแผงล่าสุดทานมา7วัน ไม่เคยลืมทาน ทานช่วงเวลาใกล้เคียงกันตลอด แล้ววันที่8มีเพศสัมพันธ์หลั่งในช่องคลอด คำถามคือกรณีกลัวว่าจะตั้งครรภ์ว่าเราควรทานยาคุมฉุกเฉินไหมคะ หรือไม่ควรเพราะประสิทธิภาพของยาคุมแบบ28วันเพียงพอแล้ว
สวัสดีค่ะ การใช้ยาคุมแบบแผงรายเดือน 28 เม็ดนั้น ควรเริ่มใช้ภายใน 5 วันแรกของการมีประจำเดือน เพื่อให้ยาสามารถออกฤทธิ์ได้ทันทีตั้งแต่เม็ดแรก และให้กินติดต่อกันทุกวันจนยาหมดแผง คลาดเคลื่อนไม่เกิน 3 ชั่วโมง และเมื่อกินหมดแผง ให้กินยาแผงใหม่ต่อโดยทันทีหากได้ใช้ยาคุมแบบแผงรายเดือนอย่างถูกต้อง กินติดต่อกันมา 7 วันแล้ว วันที่ 8 สามารถมีเพศสัมพันธ์ไม่ป้องกันได้ ให้กินยาในแผงต่อเนื่องไปจนหมด ไม่จำเป็นต้องใช้ยาคุมฉุกเฉินเข้าไปอีก เพราะอาจจะทำให้มีผลข้างเคียงต่างๆเช่่นเลือดออกทางช่องคลอด ประจำเดือนคลาดเคลื่อนไปโดยไม่จำเป็น ทำให้เกิดความสับสน